Zveza kulturnih društev Nova Gorica

Goriška literarna prepletanja
2018-02-02 18:00 - 19:00 (Europe/Ljubljana) | Goriška knjižnica Franceta Bevka Nova Gorica, Nova Gorica, Slovenija
Predstavitev pesniške zbirke
Sanje o granatnem jabolku
avtorice Polone Campolunghi Pegan

V programu bodo sodelovali:
Polona Campolunghi Pegan, moderatorka dr. Megi Rožič,
igralec Radoš Bolčina, sopranistka Polona Kante Pavlin in tenorist Domen Kozinc,
harmonikar Dejan Vidovič

Koncert Zbora Slovenske filharmonije, dirigent Stojan Kuret
2017-12-14 20:15 - 22:00 | Kulturni dom Nova Gorica, Bevkov trg 4, Nova Gorica, 5000, Slovenija
Koncert v okviru Goriških zborovskih srečanj
MARIJU IN SREČKU V POKLON
Kogojeva ekspresivnost v iskanju resnice
in Kosovel v zvenu sodobnih skladateljev
Zbor Slovenske filharmonije
kvartet godal Slovenske filharmonije
Janez Podlesek, Vera Belič, violina
Tomaž Malej, viola
Gregor Marinko, violončelo
Stojan Kuret, dirigent
Četrtek, 14.12.2017, ob 20.15
Velika dvorana Kulturnega doma Nova Gorica

– – –

Zbor Slovenske filharmonije je bil kot poklicni zbor ustanovljen leta 1991 z imenom Slovenski komorni zbor. Do jeseni leta 2009 ga je vodil njegov utemeljitelj dr. Mirko Cuderman. V sezoni 2012/2013 je Martina Batič v celoti prevzela umetniško vodenje zbora. Osrednje umetniško poslanstvo Zbora Slovenske filharmonije je izvajanje raznovrstne glasbe a cappella – v Vokalnem abonmaju in na drugih koncertih – ter izvajanje vokalno-instrumentalne glasbe z Orkestrom Slovenske filharmonije in drugimi slovenskimi in tujimi orkestri, pa tudi snemanje zborovske glasbe. Diskografija Zbora Slovenske filharmonije šteje več kot osemdeset plošč v zbirkah Musica sacra Slovenica in Slovenska zborovska glasba z antologijskim izborom naše zborovske, sakralne in posvetne glasbe. Konec leta 2014 je zbor pod vodstvom Martine Batič posnel zgoščenko posvetnih skladb Ambroža Čopija z naslovom Sanjam, za katero je skladatelj med drugim prejel nagrado Prešernovega sklada. Najnovejša izdaja pa je avtorska zgoščenka skladatelja Damijana Močnika z naslovom Oratorium nativitatis/Božični oratorij iz leta 2016. Zbor Slovenske filharmonije je maja 2016 na mednarodni konferenci v Parizu dosegel članstvo v evropskem združenju profesionalnih pevskih zborov TENSO, kar pomeni veliko priznanje njegovemu delovanju.

Dirigent Stojan Kuret je diplomiral na ljubljanski Akademiji za glasbo, smer dirigiranje, in leto pozneje zaključil študij klavirja na Konservatoriju Giuseppe Tartini v Trstu. Že med študijem je ustanovil Mladinski pevski zbor Glasbene matice Trst ter leta 1991 znova ustanovil Zbor Jacobus Gallus. Leta 1984 je za izjemne dosežke na zborovskem področju prejel Gallusovo plaketo. Od sezone 1992/93 je bil deset let umetniški vodja in dirigent APZ Tone Tomšič v Ljubljani. Je soustanovitelj, umetniški vodja in dirigent Vokalne akademije Ljubljana, ustanovljene septembra 2008. Kuret je edini dirigent, ki mu je uspelo dvakrat osvojiti veliko zborovsko nagrado Evrope. Leta 2012 je za svoje delovanje na zborovskem področju prejel nagrado Prešernovega sklada. Med njegovimi zaslugami je tudi ta, da v repertoarje uvršča številna, tudi nova, dela slovenskih skladateljev.
Tudi tokratni spored bo predstavil uglasbitve poezij slovenskih pesnikov (Kosovela, Župančiča, Murna, Puclja), izpod peresa ‘klasičnih’ (Kogoj), že uveljavljenih (Čopi, Quaggiato, Černe, Rustja) in mlajših (Makor, Kastelic) slovenskih skladateljev. Jasna rdeča nit sporeda se zrcali tudi v njegovem naslovu: Mariju in Srečku v poklon – Kogojeva ekspresivnost v iskanju resnice in Kosovel v zvenu sodobnih skladateljev.
– – –
Organizatorji: Kulturni dom Nova Gorica, Zveza kulturnih društev Nova Gorica, Javni sklad RS za kulturne dejavnosti Območna izpostava Nova Gorica, Kulturni center Lojze Bratuž

XIV. GLASBENI VEČERI TABOR 2017
2017-06-02 20:30 - 2017-06-03 23:30 | Tabor nad Dornberkom, Slovenija
Moški pevski zbor Provox, ZKD Nova Gorica, Društvo Tabor nad Dornberkom, JSKD OI Nova Gorica
vabimo na
XIV. Glasbene večere Tabor 2017

Tabor nad Dornberkom
petek, 2. junij 2017
ob 20.30 RUDI BUČAR IN ISTRABEND
Koncert istrske ljudske glasbe
Degustacija vrhunskih vin vipavskih vinarjev

sobota, 3. junij 2017
***ob 18.00 HRUŠIŠKI FANTJE
Razstava stare torklje
Degustacija vrhunskih vin vipavskih vinarjev
***20.30 Večer zborovske glasbe
Program bodo na treh prizoriščih v Taboru nad Dornberkom oblikovali
Ženski komorni zbor ČarniCe
Monika Fele, zborovodkinja
Ljubljanski madrigalisti
Primož Malavašič, zborovodja
Šaleški akademski pevski zbor Velenje
Danica Pirečnik, zborovodkinja
Moški pevski zbor Lira Kamnik
Andrej Misson, umetniški vodja
Goriški oktet Vrtnica
Matjaž Šček, umetniški vodja
Mladinski pevski zbor Emil Komel
David Bandelj, zborovodja
***Ob 23.00 Osrednji trg v Taboru
Združeni pevski zbori: Vstajenje Primorske
V PRIMERU DEŽJA BOSTA PETKOV IN SOBOTNI VEČERNI KONCERT V OSNOVNI ŠOLI DORNBERK.
Prijazno vabljeni!

Informacije:
Moški pevski zbor Provox, Ivo Šinigoj 041/567-922
ZKD Nova Gorica 05/333-0311

Teden ljubiteljske kulture, 12. 5. 2017 - 21. 5. 2017
2017-05-12 17:00 - 2017-05-21 18:00 | Različna prizorišča, Ulica Gradnikove brigade 25, 5000 Nova Gorica, Slovenija
Teden ljubiteljske kulture 2017
Slovenija se s tednom ljubiteljske kulture pridružuje evropskim državam, ki se vsako leto poklonijo ljubiteljskim kulturnim ustvarjalcem ter opozorijo na pomen, kakovost in množičnost ljubiteljske kulture v sodobni družbi. Vseslovenski Teden ljubiteljske kulture zaznamujejo kulturni dogodki, ki se po vsej Sloveniji in v zamejstvu v sodelovanju z Zvezo kulturnih društev Slovenije in prek območnih izpostav JSKD pripravljajo skupaj s številnimi kulturnimi društvi in njihovimi zvezami, kulturnimi zavodi, lokalnimi skupnostmi itd. Tudi na širšem Goriškem bodo v sklopu Tedna ljubiteljske kulture številni dogodki:
petek, 12. maj
***Nova Gorica, Točka ZKD, ob 17.00, Glasbeno društvo NOVA
Dan odprtih vrat, Javna vaja Big Band NOVA, dirigent Damijan Valentinuzzi.
***Nova Gorica, Bevkov trg, ob 18.00 (v primeru dežja Velika dvorana MONG), JSKD in ZKD
OTVORITEV TEDNA LJUBITELJSKE KULTURE
NAJ SE VIDI IN SLIŠI! urbana intervencija tolkalcev, plesalcev in literatov
Tolkalska zasedba Kombo Zlatka Kaučiča, MN plesna šola, Športni klub PRO DC, Športno plesni klub KreArt, Tamas Tuza, Goriški literarni klub Govorica, Bralni klub Grgar, Srbsko kulturno društvo Sloga, Makedonsko kulturno društvo Ohridski biseri, Bralni klub Elektrotehniške in računalniške šole Nova Gorica, člani literarnih klubov in posamezniki.
***Solkan, Hotel Sabotin, 19.00, Slikarska sekcija društva KUL-TU-RA Renče
Otvoritev razstave slik – »VRTNICE ZA NOVO GORICO«
***Miren, Osnovna šola, ob 19.00, KD Stanko Vuk Miren – Orehovlje
BEREMO POD LIPO, Poslušanje in branje knjižnih zgodb
***Vogrsko, parkirišče ob zadružnem domu, 20.00, KTD Vogrsko
Javna vaja Pihalnega orkestra Vogrsko.
***Nova Gorica, pasaža Eda centra, od 12.05. do 30.06.2017, Foto klub Nova Gorica
Fotografska razstava “VRTNICE V OČEH FOTOGRAFA”
***Šempeter, Mladinski center Vrtojba, 19.00, Javni zavod KŠTM Šempeter –Vrtojba
Revija pevskih zborov Občine Šempeter Vrtojba
***************************************************************************
sobota, 13. maj
Nova Gorica, Bevkov trg, od 9.00 do 16.00, JSKD in ZKD
EX-TEMPORE VEDUTE NOVA GORICA 2017
tematski ex-tempore ob 70. letnici Nove Gorice
***Nova Gorica, Bevkov trg, ob 10.30 (v primeru dežja odpade), JSKD in ZKD
NAJ SE VIDI IN SLIŠI! urbana intervencija pihalnih orkestrov in twirling skupin
Goriški pihalni orkester, Twirling-mažoretno društvo Nova Gorica, Pihalni orkester Prvačka pleh muzika in Prvačke mažorete
***Deskle, Kulturni dom, ob 20.00, Pihalni orkester Salonit Anhovo
Koncert ob 65. letnici Pihalnega orkestra Salonit Anhovo
***Šempeter, Mladinski center Vrtojba, 22.00, Javni zavod KŠTM Šempeter –Vrtojba
Koncert mladih primorskih skupin The Indicals in Nesesari Kakalulu
*****************************************************************
nedelja, 14. maj
Nova Gorica Točka ZKD, ob 16.30, Glasbeno društvo NOVA
Javna vaja simfoničnega orkestra – Puccini 300
***Dvorec Vogrsko, ob 18.00, KTD Vogrsko
Gotardov koncert Vokalne skupine Lijak 1883 – Vogrsko
***Branik, Kulturni dom, ob 18.00, JSKD, ZKD, Kulturno prosvetno društvo Franc Zgonik Branik, Krajevna skupnost Branik
GORIŠKA ZBOROVSKA SREČANJA
celovečerni koncert: Komorni zbor Grgar, Nova Gorica in Komorni zbor Glasis KUD Markovski zvon iz Markovcev
********************************************************************
ponedeljek, 15. maj
Nova Gorica, Točka ZKD, 17.00, JSKD in ZKD
ZAKLJUČEK LIKOVNE DELAVNICE PREHAJANJA
delavnica pod vodstvom vizualnega umetnika Gregorja Mavra ob 70. letnici Nove Gorice
Razstava v avgustu in septembru 2017 v razstavnem prostoru Frnaža v Novi Gorici
***Nova Gorica, Dom kulture Kromberk, 19.00, KD MoPZ Kromberški Vodopivci
Javna vaja Moškega pevskega zbora Kromberški Vodopivci
***Renče, Kulturna dvorana, 19.00, KD Provox
Javna vaja Moškega pevskega zbora Provox
***Deskle, Medgeneracijski center »Pri Tinci«, ob 19.00, KD »SVOBODA« Deskle
Predstavitev knjige Roberta Devetaka: Društveno življenje na Kanalskem v času Avstro-Ogrske
*****************************************************************
torek, 16. maj
Miren, prireditveni prostor pred občinsko stavbo, 19.00, Društvo Glas
Literarno glasbeni recital “Še stokrat in stokrat jim povej!”
***Nova Gorica, Točka ZKD, 19.30, Goriški komorni zbor
Javna vaja Goriškega komornega zbora
***Šempas, OŠ Šempas, 20.00, MePZ Lipa Šempas
Javna vaja Mešanega pevskega zbora Lipa Šempas
****************************************************************
sreda, 17. maj
Nova Gorica, Točka ZKD, 10.00, JSKD in ZKD
SREDINA LITERARNA PREPLETANJA
predstavitev novih knjig za otroke avtoric Goriškega literarnega kluba Govorica: Alja Furlan Velika knjiga o siru, Darinka Kozinc Ptičji pek. Moderatorka: Megi Rožič, nastop Vokalno instrumentalne skupine Sanje s kitaro
***Nova Gorica, Točka ZKD, 17.30, KD Sanje Nova Gorica
Javna vaja Ženskega pevskega zbora Sanje Nova Gorica
***Nova Gorica, Točka ZKD, 18.00, Makedonsko kulturno društvo Ohridski biseri
Javna vaja folklorne skupine Makedonskega kulturnega društva Ohridski biseri Nova Gorica
***Nova Gorica, Točka ZKD, 19.00, Goriški oktet Vrtnica
Javna vaja Goriškega okteta Vrtnica
***Solkan, Osnovna šola, 20.00, KUD 28
Javna vaja Vokalnega ansambla Reunion
***Nova Gorica, Točka ZKD, 20.00, Folklorno društvo Gartrož
Javna vaja Folklornega društva Gartrož Nova Gorica
**************************************************************
četrtek, 18. maj
Šempas, Kulturni dom, 18.00, Dramski krožek OŠ Šempas
Gledališka predstava Prekletstvo zelenih kalcet
***Nova Gorica, Točka ZKD, 18.00, KD Slavec Solkan
Javna vaja Mešanega pevskega zbora Slavec Solkan
***Ravnica, Okrepčevalnica Pod Lipo, 20.30, MoPZ Lipa Ravnica
Koncert Moškega pevskega zbora Lipa Ravnica
***Vrtojba, Krajevna skupnost Vrtojba, 20.30, MePZ Vrtojba
Javna vaja Mešanega pevskega zbora Vrtojba
***Branik, Kulturni dom, 20.00, KPD Franc Zgonik Branik
Javna vaja Moškega pevskega zbora Franc Zgonik Branik
************************************************************
nedelja, 21. maj
Nova Gorica, Točka ZKD, 16.30, Glasbeno društvo NOVA
Javna vaja simfoničnega orkestra – Puccini 300
***Sveta Gora, Bazilika Kraljice Svetogorske, 17.00, Glasbeno društvo NOVA
Koncert Glasbena prikazovanja – Cellostrike, Polona Kante Pavlin, sopran
***Šempeter pri Gorici, Kulturna dvorana, 20.00, KUD Šempeter
Gledališka predstava Pogrešani soprog
*************************************************************
VIZIJE – FESTIVAL MLADINSKE KULTURE
Nova Gorica, 19.-21. maj, Bevkov trg, SNG in KULTURNI DOM
petek, 19. maj
***Rotunda SNG, 18.30
FOTOVIZIJE 2017 – ODTUJENOST otvoritev razstave, podelitev priznanj in razglasitev dobitnika nagrade fotovizionar 2017, JSKD
***SNG, mali oder, 19.30 – 20.30
OTVORITEV FESTIVALA VIZIJE 2017
Gledališka predstava
Društvo gledališče Glej
Avtorski projekt: GLEJ, VITKI ŠTUDENT
*** Bar Splendid, 21.30 – 22.30
VEČER SLAM POEZIJE
**********************************************************
sobota, 20. maj
Gledališke predstave (več informacij na www.jskd.si)
***Bevkov trg, 22.00 (v primeru dežja Kulturni center Mostovna)
ROCK VIZIJE – koncertni izbor mladih rock skupin
SEUL OCÉAN, Rovte
MANCA BERLEC, Kamnik
D’ŠUPS, Tolmin
ATTIC MIST, Žabnica
CHARLY BUTTER FLY, Kočevje
THeWET, Škofja Loka
CAPTAIN MORGAN’S REVENGE, Novo Mesto
************************************************************
nedelja, 21. maj
Gledališke predstave (več informacij na www.jskd.si)
***SNG, mali oder, 17.00
ZAKLJUČEK FESTIVALA IN PODELITEV VIZIONARJEV

Več o dogodkih po Sloveniji v okviru Tedna ljubiteljske kulture
tlk.jskd.si

Sredina literarna prepletanja
2017-04-19 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Sredina literarna prepletanja / Noč knjige 2017 / 11. Goriški dnevi knjige 2017
ZNOVA IN ZNOVA
literarni večer ob izidu zbornika

Literarna skupina za branje, pisanje in analizo literarnih del
mentorica Polona Abram
Glasba: tolkalna zasedba KOMBO B, umetniški vodja Zlatko Kaučič

Literarna skupina za branje, pisanje in analizo literarnih del, ki se pod vodstvom Polone Abram zbira v Točki ZKD že trinajsto leto, v aprilu končuje svoja srečanja z zaključnim večerom ob izidu zbornika. Tokrat se bo z njihovimi besedami prepletala glasba tolkalne skupine Kombo pod vodstvom Zlatka Kaučiča.
Prireditev uresničena s pomočjo Javnega sklada RS za kulturne dejavnosti in Mestne občine Nova Gorica.

Gledališka predstava NAROBE STVARI V MESTU PETPEDI
2017-04-06 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Društva se predstavljajo
Kulturno društvo Grgar
dramska skupina / mladi oder

Leopold Suhodolčan
NAROBE STVARI V MESTU PETPEDI
režija Radoš Bolčina
Delo govori o mestu, v katerega pride potujoči gledališki voz; o tiranu Tintanu, ki izdeluje strašila za dan in noč in se mu nihče ne upa postaviti po robu; o mestu, v katerem živita župan in njegova žena, ki se jima vse klanja, dokler sta poslušna; njuna hči, ki ji za vse to mar ni, in gledališčniki, ki s svojo pogumno igro ponovno obudijo življenje v mestu Petpedi.
REŽIJA: Radoš Bolčina * GLASBA: Valter Lapanja – VALTERAP * SCENA: Jožef Čubej, Alex Vujaković * PODOBA: Alex Vujaković
IGRAJO: Blaž Pavšič, Nika Šuligoj, Nika Rijavec, Sara Pišot, Alex Vujaković, Elija Čermelj, Maj Bolčina, Aleš Bremec, Štefan Bastjančič, Zarja Pavlin, Evelin Valantič

Goriška zborovska srečanja z Vokalno akademijo Ljubljana
2017-03-29 19:30 - 20:30 | Glasbena šola Nova Gorica, Cankarjeva 8, Nova Gorica, 5000, Slovenija
Schubertov večer

Vokalna akademija Ljubljana
dirigent Stojan Kuret
zbor pripravil asistent dirigenta: Tine Bec

gostje:
Breda Zakotnik, klavir
Aco Aleksander Bišćević, tenor
Domen Križaj, bariton
Sandra Štern, kitara
Kvartet rogov: Boštjan Lipovšek, Jernej Cigler, Marko Pirc in Lenart Istenič

Program:
Johann Kaspar Mertz: Die Barden-Klänge za kitaro solo, op. 13
(1806–1856) Liebeslied, št. 10
Franz Schubert: Das Dörfchen št. 1, op. 11, D 598
(1797–1828) Die Nachtigall št. 2, op. 11, D 724
Impromptu v Ges-duru št. 3 za klavir, op. 90, D 899
Im Abendrot za tenor in klavir, D 799
Nachtelle, op. 134, D 892
Nikolaj Nikolajevič Čerepnin: Nokturno in La chasse za kvartet rogov
(1873–1945)
Carl Goldmark: Fruhlingsnetz, op. 15
(1830–1915)
Franz Schubert: Winterreise, op. 89, D 911
Der Wegwiser, št. 20
Anton Bruckner: Abendzauber, WAB 57
(1824–1896) Mitternacht, WAB 80
Franz Schubert: Nachtgesang im Walde, op. 130b, D 913
Vokalno akademijo Ljubljana, ustanovljeno leta 2008, sestavlja okrog dvajset izkušenih zborovskih pevcev iz vse Slovenije. Sestav, ki je vzbudil precejšnje zanimanje tako doma kot v tujini, si z vsakim nastopom vedno znova prizadeva upravičiti ta sloves. Od leta 2009 se redno udeležuje zborovskih tekmovanj, od koder prinaša same najboljše nagrade, priznanja in naslove (57. mednarodno zborovsko tekmovanje Guido d’Arezzo in Grand Prix della citta D’Arezzo, 2009; Velika nagrada Evrope, 2010 – Grand Prix Europe 2010; Polyfollia St. Lo, 2010 Normandija, Francija; prestižna nagrada Italijanskega ministrstva za kulturo in fundacije Guido d’Arezzo – Guidoneum Award, 2011; Concurs international du chant choral Vallee d’Aoste – Grand Prix Vallee d’Aoste, 2011; Naša pesem Maribor – zlata plaketa, 2016). Vokalna Akademija Ljubljana kot predstavnik Evrope koncertira na IFCM World Choir Summit Beijing 2012 (Peking, Kitajska), v letu 2013 pa na znamenitem Festival des Chœurs Lauréats v Provansi. Umetniški vodja in dirigent Vokalne akademije Ljubljana je maestro Stojan Kuret.

Organizator: Zveza kulturnih društev Nova Gorica
Partner: Glasbena šola Nova Gorica

Vstopnina: uro pred koncertom 5,00€

Sredina literarna prepletanja
2017-03-15 18:00 - 19:00 | Različna prizorišča, Ulica Gradnikove brigade 25, 5000 Nova Gorica, Slovenija
Sredina literarna prepletanja s člani Goriškega literarnega kluba Govorica.

Literarni razpis ob 70-letnici Nove Gorice za kratko zgodbo
2017-02-08 00:00 - 2017-05-08 00:00
Javni sklad RS za kulturne dejavnosti, Območna izpostava Nova Gorica in Mestna občina Nova Gorica razpisujeta literarni natečaj za kratko zgodbo, posvečeno 70-letnici Nove Gorice kot trajen in dragocen odsev sodobne identitete mesta. Natečaj je odprt od 8. februarja do 8. maja 2017. Izbrane zgodbe bodo objavljene v posebnem literarnem zborniku Nova Gorica kot prizorišče zgodb, najboljše tri pa tudi prebrane in nagrajene na zaključnem večeru literarnega natečaja v Točki ZKD Nova Gorica, 27. septembra 2017.
Glavne nagrade podeljuje Mestna občina Nova Gorica, in sicer:

nagrada: 200 evrov bruto in manjša grafika,
nagrada: 150 evrov bruto,
nagrada: 100 evrov bruto.

Knjižne nagrade prispeva knjižnica JSKD.
Vsebina prispevkov naj bo povezana z Novo Gorico. Mesto naj tokrat postane prizorišče sodobnih zgodb: navadnih ali zelo posebnih, uspešnih ali obrobnih, trpkih ali humornih, intimnih ali družbeno angažiranih, s sledovi preteklosti ali z vizijami prihodnosti, napisanih z različnih zornih kotov, v hitrem zamahu ali s preudarnim sestavljanjem, z različnimi slogovnimi pristopi, z veliko mero svobode, pa vendar s prepoznavnim okvirom novogoriških posebnosti.
Avtorji, starejši od 15 let, lahko sodelujejo le z eno izvirno, še neobjavljeno kratko zgodbo. Besedilo naj bo natipkano v pisavi Times New Roman velikosti 12, z razmakom 1,5 in obojestransko poravnavo. Dolžina naj ne presega 10.000 znakov brez presledkov. Podpisano naj bo s šifro in poslano v treh izvodih na naslov: Javni sklad RS za kulturne dejavnosti, Območna izpostava Nova Gorica, Bevkov trg 4, 5000 Nova Gorica, z oznako »za literarni natečaj«. Besedila bomo sprejemali do vključno 8. maja 2017. Pošiljki priložite zaprto ovojnico s šifro in kontaktnimi podatki: ime in priimek, starost, poštni naslov, telefon in elektronski naslov. Izbor zgodb bo opravila strokovna žirija, ki jo sestavljajo Polona Abram, Mojca Perkon Kofol in Anja Mugerli. O odločitvi žirije bodo avtorji obveščeni po elektronski in navadni pošti do 31. julija 2017. Avtorji se s prijavo na natečaj strinjajo z objavo v zborniku.
Polona Abram se je šolala na ljubljanski AGRFT ter diplomirala na oddelku za dramaturgijo in gledališko režijo. Svoje poklicno znanje uporablja na različnih področjih kot urednica, organizatorka kulturnih prireditev ter voditeljica raznovrstnih srečanj. Od leta 2003 vodi v Točki ZKD Nova Gorica skupino za literarno druženje, ki se posveča branju, pisanju in analizi literarnih del.
Mojca Perkon Kofol je diplomirana slovenistka. Njeno področje raziskovanj so besedilne strukture, področje delovanja pa zajema uredniško in publicistično delo, objavljanje v lokalnih časopisih in revijah, literarno ustvarjanje in koordiniranje kulturnih dogodkov.
Anja Mugerli je diplomirana slovenistka in magistrica kreativnega pisanja. Leta 2015 je izšel njen prvenec, zbirka kratkih zgodb z naslovom Zeleni fotelj. Svoje zgodbe objavlja v slovenskih literarnih revijah, kot so Literatura, Sodobnost, Dialogi, Apokalipsa in druge, zadnja napisana pa je bila prebrana v oddaji Izbrana proza na Radiu ARS. Trenutno piše svojo drugo knjigo, roman.
Lepo vabljeni k sodelovanju v čim večjem številu!
Dodatne informacije: JSKD, telefon 05/3351850 in 05/3351853 ali e-mail oi.nova.gorica@jskd.si.
Organizatorji: Javni sklad RS za kulturne dejavnosti OI Nova Gorica, Mestna občina Nova Gorica, Zveza kulturnih društev Nova Gorica

Predavanja in pogovori o likovni umetnosti
2017-01-10 18:00 - 20:00 | Različna prizorišča, Ulica Gradnikove brigade 25, 5000 Nova Gorica, Slovenija
Nataša Kovšca: Sodobna slovenska vizualna umetnost – predavanje.
Vstop prost. Vabljeni!

Teden ljubiteljske kulture, 13. 5. 2016 - 22. 5. 2016
2016-05-18 18:00 - 19:30 | Različna prizorišča, Ulica Gradnikove brigade 25, 5000 Nova Gorica, Slovenija
SVETLOBA V MESTO – otvoritev razstave del nastalih v likovni delavnici
VELIKI FORMAT pod vodstvom Gregorja Mavra
skupinsko likovno delo velikega formata
v izvedbi udeležencev likovne delavnice:
Martin Berginc, Tanja Cukijati, Janja Hlede, Ida Kocjančič,
Nada Likar Lazovski, Ljiljana Lisjak, Milovan Novak, Roza Pajntar

SREDINA literarna PREPLETANJA – BREZ OPORE BESED
Zaključni nastop literarnega kroga, ki pod vodstvom Polone Abram,
režiserke in dramaturginje, deluje v Točki ZKD že 12. sezono,
zadnji dve leti pod okriljem Kulturnega društva Slavec Solkan.
Skupaj z odlomki del različnih avtorjev, ki so prepletali njihova letošnja srečanja, bodo svoja besedila brale:
Ida Mavrič Koršič, Zala Kraigher, Ana Manfreda, Tanja Mervič,
Danijela Milašinović, Zofka Nanut, Roza Pajntar, Marina Pintar,
Irena Rovšček, Marija Švagelj in Majda Zgonik
Improvizacije na saksofonu: Boštjan Simon

Goriška kulturna prepletanja 2016
2016-05-13 18:00 - 2016-07-03 20:00
Na goriškem festivalu ljubiteljske kulture se vsako leto predstavijo raznovrstne kulturno umetniške stvaritve ljubiteljskih snovalcev, ki bogatijo prostor v katerem živijo in delajo. Javni sklad RS za kulturne dejavnosti Območna izpostava Nova Gorica in Zveza kulturnih društev Nova Gorica letos prirejata Festival ljubiteljske kulture že sedmič zapovrstjo. Tokrat bo festivalsko dogajanje namenjeno predstavitvam likovne, vokalne, gledališke, literarne, folklorne, plesne in instrumentalne ustvarjalnosti.

SKD Sloga vabi na dogodek
2016-03-19
Srbsko kulturno društvo SLOGA Nova Gorica
vabi na prireditev ob 20. obletnici društva v soboto, 19. marca 2016, ob 19.00.
V Kulturnem domu Nova Gorica
Vstopnina: 7,00€
Prisrčno vabljeni!
